Komora orelstrigo

Komora orelstrigo (Otus pauliani) kaj ankaŭ Kartala orelstrigo kaj Grandkomora orelstrigo estas malgranda specio de strigoj en la familio Strigedoj kaj genro Otus. Ĝi troviĝas kiel endemio de la insulo Granda Komoro, Komoroj.

Taksonomio
La Komora orelstrigo antaŭe estis konsiderata subspecio de la Malagasa orelstrigo (Otus rutilus), sed kun la aliaj orelstrigoj de Komoroj, ĝi nun estas konsiderata aparta specio.

Aspekto
La Komora orelstrigo ne havas oreltufojn kaj ekzistas en du kolorformoj, hela kaj malhela. La hela morfo estas malhelgrizecbruna sur la supraj partoj kun fajna strieco kaj palaj makuloj laŭlonge de la skapulaj. La subaj partoj estas ruĝec-flavbrunaj kun densa modelo de fajna strieco sur la flugilplumoj kaj vosto. La malhela morfo estas ĝenerale malhelĉokoladbruna, sed neniu specimeno de malhelmorfa individuo estis prenita. Ĝi estas proksimume 20 cm longa kaj la enverguro estas de 45 cm.

Voĉo
Ĝia krio estas fajfa "tut", kiu estas donita plurfoje kun intervaloj de unu sekundo.

Distribuado kaj habitato
Endemia de la insulo Granda Komoro, la Komora orelstrigo troviĝas nur sur Monto Karthala, aktiva vulkano. Tie ĝi loĝas en la montarbaro, iom da sekundara kreskaĵo kaj la erikejo super la arbaro.

Kutimaro
Noktema kaj tre teritoriema, la Komora orelstrigo alproksimiĝas elsendante sian krion, alie preskaŭ nekonatan. Ĝi havas relative malfortajn ungegojn, do verŝajne manĝas insektojn kaj aliajn senvertebrulojn. Oni supozas, ke ĝi nestas en arbaj kavaĵoj.

Statuso kaj populacio
Ĝi havas ĉirkaŭkalkulitan populacion de 2 000. Ĝi estas klasifikita kiel endanĝerigita specio pro tio, ke ĝi estas limigita al tia malgranda areo, kiu rapide senarbariĝas.

Referencoj

 Olson, Storrs L. (1985): IX.C. Strigiformes. En: Farner, D.S.; King, J.R. & Parkes, Kenneth C. (eld.): Avian Biology 8: 129–132. Academic Press, New York.

 Eksteraj ligiloj 

BirdLife Species Factsheet

Kategorio:Strigedoj
Kategorio:Birdoj de Afriko
Kategorio:Komoroj